الشده المستنصريه

الشده المستنصريه هو مصطلح لمجاعه حصلت بمصر نتيجه غياب ميه النيل بمصر لسبع سنين متواصله اتعرفت بالعجاف فى نهاية عصر الخليفه الفاطمى المستنصر بالله وبدأت الشده المستنصريه سنه 1064م وانتهت سنه 1071م وحصلت خلال فترة الدوله الفاطميه فى مصر.المستنصر بالله والشده المستنصريه 

لسنين قبل الازمه, فشل نهر النيل فى الفيضان زى ما هو مطلوب لرى المحاصيل, و دا سبب انخفاض الانتاج الزراعى.

فى سنة 1066, كتر الخلاف بين العبيد المماليك الاتراك و العبيد الافارقه السودانيين و سبب حرب اهليه شامله, فاتنافس الاتنين للسيطره على الخليفه الضعيف المستنصر .

والدة الخليفه, لانها جاريه افريقيه, استخدمت نفوذها لصالح الفصيل الافريقى.

و كان الاتراك بقيادة اللواء ناصر الدوله بن حمدان التغلبى. الاشتباك العسكرى بين الفصائل التركيه و الافريقيه و حصار القاهره سبب مزيد من نقص الغذاء. فى النهايه, قدر ناصر الدوله يهزم القوات الافريقيه و بالتالى سيطر على وزارة مصر.
 اسباب الشده المستنصريه 
لما الخليفه المستنصر بالله وصل للحكم، كانت أمه اسمها رصد، وهي جاريه نوبيه كانت ليها سلطه كبيره في إدارة الدوله، وشكلت فرق من النوبيين والاحباش عشان يحموا حكمها وحكم ابنها. وده عمل مشاكل كبيرة في الجيش الفاطمي، لان الفرق التركيه والمغربيه مكنتش راضيه بسيطره النوبيين والاحبش، فاندلعت حروب بين الفرق دي جوا مصر نفسها.
الحروب دي دمرت الزراعه والتجاره والبلد خربت خالص، ومع انقطاع مياه النيل، حصلت مجاعه ضخمه جدا، اتعرفت بعد كده باسم الشده المستنصريه.

 احداث الشده المستنصريه 
اتقال في كتب المؤرخين إن الأرض بارت والزرع مات، والناس جاعت لدرجه إنهم بقوا يخطفوا الخبز من فوق رؤوس الخبازين، وأكلوا القطط والكلاب، بل ووصل الحال إن بعض الناس أكلوا البشر من شده الجوع.
الخليفة نفسه جاع، واضطر يبيع الرخام اللي على قبور أجداده عشان ياكل.

الطرق كانت مقطوعه، والناس كانت بتخاف تطلع تسافر إلا بخفاره كبيره، وحصل وباء وخوف وفوضى في كل مكان. المؤرخ المقريزي في كتابه اتعاظ الحنفاء بأخبار الأئمة الفاطميين الخلفاء ذكر بالتفصيل قد إيه كانت الاحوال سيئه، وإن الكلاب والقطط اتباعت عشان تتاكل بخمسه دنانير.
 نهايه الشده المستنصريه وتأثيرها 
بعد المعارك اللى حصلت بين الفرق التركيه والمغربيه ضد الفرق الحبشيه اتهزمت الفرق الحبشية اللي كانت تابعه لأم الخليفة، واضطرت تروح لجنوب الصعيد، واستقر 15 ألف منهم سنه 459 هجريا هناك، وادعوا انهم من أصول عربيه بعد كده بسبب ان تزوير الانساب كانت منتشر جدا خلال الدوله الفاطميه. احفادهم لسه موجودين ومعظمهم في اسوان وشوية صغيرين في قنا وبيشكلوا 1% من سكان قنا وبيدعوا انهم من اصول عربيه رغم ان اصلهم الحقيقي احباش.

بعد انتهاء المعارك بين فرق الجيش الفاطمى الاحوال بدأت تتحسن فى مصر وبعدها انتهت الشده المستنصريه.

 لينكات برانيه 

 مصادر 

تصنيف:الدوله الفاطميه